આ મહાનુભાવો ઉપરાંત ત્યાં શ્રી રાજેન્દ્ર પટેલ, શ્રી બકુલ બક્ષી, શ્રી કૃષ્ણ દવે અને કોફી મેટ્સ ચલાવનારા સન્નારી હતાં (જેમનું નામ હું યાદ રાખી શક્યો નથી). આરજે પૂજા અને તેમની સહેલીના વિચારથી અને શ્રી તુષાર શુક્લના માર્ગદર્શન હેઠળ આ ક્લબની રચના થઈ છે એમ માહિતી આપવામાં આવી. સૌ પ્રથમ ચીનુકાકાએ વક્તવ્ય આપ્યું, ત્યાર બાદ તુષાર શુક્લએ વક્તવ્ય આપ્યું. પછી ફોફી મેટ્સ વાળા સન્નારીએ પોતાના વક્તવ્યમાં અશ્વિનીદાદાને યાદ કર્યાં અને મુંબઈથી કોફી મેટ્સ અમદાવાદમાં કઈ આવ્યું અને અશ્વિનીદાદાએ તેમાં કેટલો મોટો 'મોરલ સપોર્ટ' આપ્યો તેમ જણાવ્યું. જેમ જીએલએફની પ્રિ-ઇવેન્ટમાં પ્રિય અભિષેક જૈને દાદાને યાદ કર્યાં હતાં તેમ આજે પણ તેમણે અશ્વિનીદાદાને યાદ કર્યાં અને તેમની નવલકથાઓ પરથી કેટલી સરળતાથી ફિલ્મો બની શકે છે તેવો ઉલ્લેખ કર્યોં.